Grant Shapps

Grant Shapps (ad Croxley Green comitatus Hertfordiensis die 14 Septembris 1968 natus) est politicus Regni Britanniarum. A die 19 Octobris 2022 secretarius civicus vel minister a rebus internis meruit, prima ministra Elisabetha Truss.

Religionem Iudaicam profitens, universitatum expers, commercio apud Polytechnicum Mancuniense studuit. Societatem impressoriam anno 1999 condidit et usque in 2009 direxit; de societatibus commercialibus per interrete venditantibus, quas ab anno circiter 2005 dirigebat, querelae plures de deceptione ortae sunt. Sodalis factionis conservativae, annis 1997 et 2001 frustra, anno 2005 bono successu candidatus fuit ad parlamentum Britannicum, a quo anno sine interruptione legatus est pro circulo Welwyn Hatfield. Praeses huius factionis ministerque sine portfolio die 4 Septembris 2012 factus est, primo ministro Davide Cameron, deinde a die 11 Maii 2015 minister vicarius ab evolutione internationali; a quo officio die 28 Novembris 2015 se retraxit, rumoribus de violentia inter adiutores suos interiectis.Eodem anno editionibus Vicipaedicis sub nomine duplici factis accusatus est ab operario Wikipedia UK, ratione politica fortasse moto, testimoniis incertis: Andrew Gilligan, "Wikipedia administrator who accused Grant Shapps of editing pages of Tory rivals is Liberal Democrat activist" in Daily Telegraph (22 Aprilis 2015) Denuo primo ministro Borisio Johnson minister a commeatu meruit a die 24 Iulii 2019. Elisabetha Truss, prima ministra creata, eum statim die 6 Septembris 2022 demisit ut qui illam minime faverat; die 19 Octobris huius anni, iam casura, revocavit et ministrum a rebus internis promovit. A die 31 Augusti 2023 secretarius civicus a munitione meret, primo ministro Rishi Sunak.

 Notae 

 Bibliographia 
 Richard Percival, "Grant Shapps becomes first Jewish defence secretary for nearly 30 years" in Jewish Chronicle (31 Augusti 2023)
 Christopher Richards, "Interview: Grant Shapps" in Jewish Chronicle (2 Septembris/6 Decembris 2010)

 Nexus externi 

Categoria:Politici Britanniae
Categoria:Homines vivi
Categoria:Ministri rerum internarum
Categoria:Alumni collegiorum et Universitatis Metropolitanae Mancuniensis
Categoria:Nati 1968
Categoria:Iudaei
Categoria:Ministri munitionis
Categoria:Ministri commeatus